Talle Pta-strate gesluit op VrouedagArgieffoto: memyselfaneye (Pixabay) Die Tshwane-metropolisie het gesê die strate sal van 05:00 tot laat gesluit wees vir ŉ optog, voor die amptelike vieringe by die Uniegebou, waar pres. Jacob Zuma ŉ toespraak sal lewer, begin. Die mense wat aan die optog deelneem sal op die hoek van Pretorius- en Lilian Ngoyi (Van der Walt)-strate bymekaar kom, waarna hulle regs in Madiba (Vermeulen)-straat, regs in Sisulu (Prinsloo)-straat en links in Stanza Bopape (Kerk)-straat tot by die Uniegebou sal stap. Die volgende strate sal ook gesluit wees: Steve Biko en Belvedere Steve Biko en Edmond Steve Biko en Johannes Ramokhoase (Proes) Steve Biko en Madiba Hamilton en Soutpansberg Hamilton en Belvedere Hamilton en Edmond Hamilton en Ziervogel Hamilton en Johannes Ramokhoase Hamilton en Madiba Hamilton en Stanza Bopape Leyds en Pretorius Wessels en Pretorius Johan en Pretorius Stanza Bopape en Beckett Beamptes van die Tshwane-metropolisie sal by al die punte diens doen.